Perm

**Perm** () on kaupunki Kamajoen varrella Uralvuoriston länsirinteellä Permin aluepiirissä Venäjällä itäisimmässä Euroopassa. Se on Permin aluepiirin hallinnollinen keskus.

## Historia

Perm sijaitsee vanhalla Perman alueella, joka oli alun perin suomalais-ugrilaisten kansojen asuttama. Paikalla tiedetään olleen vuonna 1568 perustettu Jagošihan (ven. Ягошиха) kylä 1600-luvun alkupuolella. Kylään perustettiin kuparisulatto vuonna 1723. Paikkakunta nimettiin Permiksi, ja se sai kaupungin aseman vuonna 1780, toisten lähteiden mukaan 1781.

Perm oli vuodesta 1781 lähtien laajan Permin kuvernementin pääkaupunki. Kaupunkiin tuli poliittisista syistä karkotettuja ihmisiä. Sijainti purjehduskelpoisen Volgalle johtavan Kamajoen ja Uralin poikki johtavan maantien varrella auttoivat kaupunkia kehittymään tärkeäksi kauppa- ja teollisuuskeskukseksi.

Rautatieyhteys kaupunkiin valmistui 1874, ja rataa jatkettiin pian Jekaterinburgiin yltäväksi Siperian rautatieksi.

Perm yhdistettiin 1940 läheisen Molotovilikan kaupungin kanssa, ja sen nimeksi tuli Molotov. Vuodesta 1957 kaupungin nimenä on ollut jälleen Perm.

Kaupungissa sattui 5. joulukuuta 2009 yökerhossa tulipalo, jossa kuoli yli sata ihmistä.

### Asukasluvun kehitys

Permin asukasluku on vaihdellut viime vuosina miljoonan asukkaan tietämillä. Vuoden 2010 väestönlaskennassa Permin kaupunkipiirikunnan asukasluku oli 991&nbsp;170, johon sisältyi kahdeksan maaseutuasukasta varsinaisen kaupungin asukkaiden lisäksi. Kaupungin asukasluvun on ilmoitettu kuitenkin kohonneen 1,001 miljoonaan vuoden 2012 alussa.

## Talous
Perm on teollisuuskaupunki. Tärkeimmät teollisuudenalat ovat koneenrakennus-, ase-, kemian-, petrokemian-, metsä-, puunjalostus- ja elintarviketeollisuus sekä öljyntuotanto ja -jalostus. Kaupungissa on myös vesivoimala KamGES (КамГЭС).

Permiläinen Motoviliha (per. 1736) valmistaa muun muassa panssarivaunujen tykkejä. Yhtiörypäs Permski motostroitelnyi kompleks valmistaa lentokoneiden suihkumoottoreita ja kaasuturbiineja.

## Liikenne
Permin matkustajaliikenteen päärautatieasema on Perm-2; kaupungista on rautatieyhteys länteen Kiroviin, itään Nižni Tagiliin ja kaakkoon Jekaterinburgiin. Kaupungissa on myös lentokenttä ja jokisatama.


Kuva:Sergei Mikhailovich Prokudin-Gorskii - General view of the city of Perm from Gorodskie Gorki (1910).jpg| Vanha valokuva (1910): Näkymä vuorilta kaupunkiin. Prokudin-Gorski .
Kuva:Perm asv2019-05 img23 Kama River.jpg|Näkymä Kamajoelta.
Kuva:Perm asv2019-05 img03 Trinity Cathedral.jpg|Pyhän Kolminaisuuden kirkko.
Kuva:Perm asv2019-05 img48 Cathedral Mosque.jpg|Moskeija Permissä.
Kuva:Perm Opera and Ballet Theatre, 2007.jpg|Permin oopperatalo.
Kuva:Perm Museum of Contemporary Art.jpg|Permin nykytaiteen museo, aiempi jokiliikenteen matkustajaterminaali.
Kuva:Perm museum.jpg|Taidegalleria aiemmassa ortodoksikirkossa.
Kuva:Perm State Institute of Arts and Culture.jpg|Taiteen ja kulttuurin valtioninstituutti.
Kuva:Perm asv2019-05 img56 Perm-II station.jpg|Perm-2 rautatieasema.
Kuva:КамГЭС.jpg|KamGES-vesivoimala Kama-joella.
Kuva:Thermal Power Station 9 in Perm.JPG|Lämpövoimala numero 9.
Kuva:Perm asv2019-05 img53 Komsomolsky48.jpg|Permenergo voimayhtiön (ТГК-9) rakennus


## Kulttuuri ja koulutus

Perm on merkittävä kulttuuri- ja tiedekaupunki. Permin yliopisto perustettiin 1916.

## Lähteet

## Aiheesta muualla

*Moi gorod -kaupunkitietosanakirja 
*Perm